अल हिलाल फ्रेंच प्लेयर के लिए ₹3 हजार करोड़ देने को तैयार
फ्रांस के स्टार प्लेयर कीलियन एम्बाप्पे के लिए सऊदी अरब के क्लब अल-हिलाल ने वर्ल्ड रिकॉर्ड ऑफर दिया है। एम्बाप्पे इस समय फ्रांस के क्लब पेरिस सैंट जर्मन का हिस्सा है। सऊदी अरब के क्लब अल-हिलाल ने एम्बाप्पे को अपने क्लब में शामिल करने केParis Saint Germain accept Al Hilal offer for Kylian Mbappe
फ्रांस के स्टार प्लेयर किलियन एम्बाप्पे के लिए सऊदी अरब के क्लब अल-हिलाल ने वर्ल्ड रिकॉर्ड ऑफर दिया है। सऊदी अरब के क्लब अल-हिलाल ने एम्बाप्पे को अपने क्लब में शामिल करने के लिए PSG को 300 मिलियन यूरो यानी 3 हजार करोड़ रुपए देने का ऑफर दिया है। एम्बाप्पे इस समय फ्रांस के क्लब पेरिस सैंट जर्मन (PSG) का हिस्सा है।
PSG ने एम्बाप्पे को क्लब के साथ बातचीत करने की परमिशन दी है। अगर एम्बाप्पे और सऊदी के क्लब के बीच यह डील होती है तो यह एक रिकॉर्ड ट्रांसफर फीस होगी।
मेसी के लिए भी की थी कोशिश 
मीडिया रिपोर्ट्स के मुताबिक अल-हिलाल ने ग्लोबल स्टार लियोनल मेसी को भी बड़ी राशि के सैलरी पर अपनी टीम में शामिल करने की पेशकश की थी। हालांकि, मेसी सऊदी नहीं गए और अमेरिकी क्लब इंटर मयामी में शामिल हो गए। पूर्व फुटबॉलर डेविड बेकहम अपने करियर के लास्ट फेज में इस क्लब से खेल चुके हैं। उन्होंने इस क्लब के ऑनर-शिप राइट्स भी खरीदे। 
PSG और एम्बाप्पे के बीच चल रहा विवाद 
पिछले कुछ समय ने PSG क्लब और एम्बाप्पे के बीच विवाद की स्थिति बनी हुई है। दरअसल, PSG और एम्बाप्पे के बीच 2024 तक का कॉन्ट्रैक्ट है। अगर एम्बाप्पे 2024 में न क्लब छोड़ते है तो वह फ्री एजेंट बन जाएंगे। इस स्थिति में PSG को एक भी पैसा नहीं मिलेगा। इस हालत में PSG ने एम्बाप्पे को अपना कॉन्ट्रैक्ट आगे बढ़ाने की मांग की थी, जिसे एम्बाप्पे ने ठुकरा दिया था। अब PSG ने एम्बाप्पे का नाम ट्रांसफर लिस्ट में कर दिया है, यानी PSG एम्बाप्पे के लिए दूसरे क्लब से बिड मांग रहा है। 
रियल मैड्रिड भी लगा रहा है कयास
स्पेन का क्लब रियल मैड्रिड भी PSG के स्टार स्ट्राइकर किलियन एम्बाप्पे को अपने क्लब में शामिल करने की होड़ में है। एम्बाप्पे कई बार बोल चुके है की उनके फेवरेट प्लेयर रोनाल्डो है और वह भी उन्हीं की तरह रियल मैड्रिड टीम से खेलना चाहते है। हालांकि, पिछले साल रियल मैड्रिड ने एम्बाप्पे के लिए 180 मिलियन यूरोज यानी 1600 करोड़ रुपए की पेशकश की थी, लेकिन PSG ने एम्बाप्पे के साथ कॉन्ट्रैक्ट रिन्यू कर लिया था।
2018 में PSG में शामिल हुए थे
एम्बाप्पे 2018 से PSG क्लब से जुड़े है। इससे पहले वह फ्रांस के ही दूसरे सबसे बड़े क्लब AS मोनाको से जुड़े थे। PSG ने उन्हें 1400 करोड़ रुपए में अपने क्लब में शामिल किया था। एम्बाप्पे ने PSG में रहते 5 सीजन खेले और कुल 260 गोल दागे है। इस दौरान एम्बाप्पे ने फ्रांस के साथ 2018 में फीफा वर्ल्ड कप भी जीता।